Подпис:
 9. СТОКИ, ПРЕДНАЗНАЧЕНИ ЗА ЛЕТИЩАТА
 9.0. ОБЩИ РАЗПОРЕДБИ
 9.0.1. Освен ако е посочено друго или ако извършването на проверка се осигурява от орган или субект, летищният оператор гарантира прилагането на предвидените в настоящата глава мерки.
 9.0.2. За целите на настоящата глава:
 а)
 под „стоки, предназначени за летището“ се разбират всички предмети, предвидени за продажба, употреба или поддържане в наличност за всякакви цели или дейности в зоната с ограничен достъп на летищата, с изключение на „вещите, пренасяни от лица, които не са пътници“;
 б)
 под „познат доставчик на стоки, предназначени за летището“ се разбира доставчик, чиито процедури съответстват на общи правила и стандарти за сигурност, достатъчни за извършването на доставки за летището в зони с ограничен достъп.
 9.0.3. Стоките се считат за стоки, предназначени за летището, от момента, в който те са разпознаваеми като стоки за продажба, употреба или поддържане в наличност в зоните с ограничен достъп на летищата.
 9.0.4. Списъкът на забранени предмети в стоките, предназначени за летището, е същият като списъка, определен в притурка 1-А. Забранените предмети се третират в съответствие с точка 1.6.
 9.1. КОНТРОЛ ЗА СИГУРНОСТ
 9.1.1. Контрол за сигурност — общи разпоредби
 9.1.1.1. Стоките, предназначени за летището, преминават проверка, преди да бъдат внесени в зони с ограничен достъп, освен ако:
 а)
 необходимите проверки за сигурност на доставката са извършени от летищен оператор, който я доставя до собствено летище, и доставката е била защитена от неправомерни действия в периода между извършването на проверките и доставянето ѝ в зоната с ограничен достъп; или
 б)
 необходимите проверки за сигурност на доставката са извършени от познат или пълноправен доставчик и доставката е била защитена от неправомерни действия в периода между извършването на проверките и доставянето ѝ в зоната с ограничен достъп.
 9.1.1.2. Стоките, предназначени за летището, които произхождат от зона с ограничен достъп, могат да бъдат освободени от контрол за сигурност.
 9.1.1.3. Когато има основание да се счита, че дадени стоки, предназначени за летището, които са преминали проверки за сигурност, са били манипулирани по отношение на тяхната цялост или не са били защитени от неправомерни действия след провеждане на проверките, те се подлагат на проверка, преди да бъдат внесени в зони с ограничен достъп.
 9.1.2. Проверка
 9.1.2.1. Средствата или методите, прилагани при извършване на проверка на стоките, предназначени за летището, отчитат естеството на стоките и отговарят на стандарт, който е достатъчно висок, за да гарантира, че в стоките няма укрити забранени предмети.
 9.1.2.2. Проверката на стоки, предназначени за летището, е предмет и на допълнителните разпоредби в Решение за изпълнение С(2015) 8005 на Комисията.
 9.1.2.3. Поотделно или комбинирано се прилагат следните средства или методи за проверка:
 а)
 визуална проверка;
 б)
 ръчно претърсване;
 в)
 рентгеново оборудване;
 г)
 EDS;
 д)
 оборудване за ETD заедно с метода по буква а);
 е)
 кучета за откриване на експлозиви заедно с метода по буква а).
 Когато проверяващият не може да определи дали проверяваната единица съдържа забранени предмети, тя не се приема или преминава през повторна проверка, докато проверяващият се убеди, че в нея няма забранени предмети.
 9.1.3. Определяне на познати доставчици
 9.1.3.1. Всеки субект („доставчикът“), който